ddrg/super_eurlex huggingface dataset:
Fógra le haghaidh na na ndaoine agus na n-eintiteas atá faoi réir na mbeart sriantach dá bhforáiltear i gCinneadh 2010/413/CBES ón gComhairle arna leasú le Cinneadh (CBES) 2022/1019 ón gComhairle agus i Rialachán (AE) Uimh. 267/2012 ón gComhairle, arna chur chun feidhme le Rialachán Cur Chun Feidhme (AE) 2022/1010 ón gComhairle a bhaineann le bearta sriantacha i gcoinne na hIaráine

(2022/C 245/05)

Dírítear an fhaisnéis seo a leanas ar na ndaoine agus na n-eintiteas arna n-ainmniú faoi láthair in Iarscríbhinn II a ghabhann le Cinneadh 2010/413/CBES ón gComhairle (1), arna leasú le Cinneadh (CBES) 2022/1019 ón gComhairle (2) agus in Iarscríbhinn IX a ghabhann le Rialachán (AE) Uimh. 267/2012 ón gComhairle (3), arna chur chun feidhme le Rialachán Cur Chun Feidhme (AE) 2022/1010 ón gComhairle (4) maidir le bearta sriantacha i gcoinne na hIaráine.

Tar éis di athbhreithniú a dhéanamh ar liosta na ndaoine agus na n-eintiteas arna n-ainmniú faoi láthair sna hiarscríbhinní thuasluaite, chinn Comhairle an Aontais Eorpaigh, gur cheart do na bearta sriantacha dá bhforáiltear i gCinneadh 2010/413/CBES agus i Rialachán (AE) Uimh. 267/2012 leanúint d’fheidhm a bheith acu maidir leis na daoine agus na heintitis sin.

Cuirtear in iúl do na daoine agus do na heintitis lena mbaineann gur féidir iarratas a dhéanamh chuig údaráis inniúla an Bhallstáit ábhartha nó na mBallstát ábhartha mar a léirítear ar na suímh ghréasáin mar a liostaítear in Iarscríbhinn X a ghabhann le Rialachán (AE) Uimh. 267/2012, chun údarú a fháil le cistí reoite a úsáid chun freastal ar riachtanais bhunúsacha nó chun íocaíochtaí sonracha a dhéanamh (cf. Airteagal 26 den Rialachán).

Féadfaidh na daoine agus na heintitis lena mbaineann iarraidh ar athbhreithniú an chinnidh iad a áireamh ar an liosta thuasluaite, mar aon le doiciméadacht tacaíochta, a chur faoi bhráid na Comhairle, roimh an 31 Nollaig 2022, ag an seoladh seo a leanas:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

rphost: sanctions@consilium.europa.eu

(1) IO L 195, 27.7.2010, lch. 39.

(2) IO L 170, 28.6.2022, lch. 85.

(3) IO L 88, 24.3.2012, lch. 1.

(4) IO L 170, 28.6.2022, lch. 17.
Meabhraítear don Chomhairle gur uirlis chumhachtach iad smachtbhannaí frithsceimhlitheoireachta chun tacú le beartas seachtrach an Aontais maidir leis an sceimhlitheoireacht a chomhrac. Dá bhrí sin, is díol sásaimh di an úsáid níos mó atá á baint as na hionstraimí sin chun tacú go comhpháirteach le gníomhaíocht dhiongbháilte uaillmhianach ón Aontas, trí ainmniúcháin nua a dhéanamh, nuair is ábhartha agus nuair is féidir sin, i gcomhréir leis an éabhlóid atá tagtha ar an mbagairt agus mar fhreagairt ar aon ghníomhaithe nua sceimhlitheoireachta atá ag teacht chun cinn.

Is é bunchloch inchreidteacht agus éifeachtacht bheartas smachtbhannaí an Aontais go ndéantar an dlí idirnáisiúnta a chomhlíonadh, go háirithe an dlí daonnúil idirnáisiúnta, cearta an duine agus saoirsí bunúsacha, an phróis chuí agus an smacht reachta. Sa chomhthéacs sin, meabhraíonn an Chomhairle go mbíonn na bearta sriantacha spriocdhírithe, calabraithe go cúramach agus i gcomhréir leis na cuspóirí a mbítear ag iarraidh a bhaint amach leo. Aithníonn sí nach mór gur ról coisctheach a bheadh ag na smachtbhannaí, agus geallann sí go gcuirfear san áireamh go hiomlán na himthosca athraitheacha, agus fírinne na bagartha ó na heintitis agus na daoine aonair atá liostaithe mar chuid d’athbhreithnithe tráthrialta agus go ndéanfar na liostaí a thabhairt cothrom le dáta dá réir. Is díol sásaimh don Chomhairle na bearta uile atá déanta ag Oifig Ombudsman na Náisiún Aontaithe chuige sin, oifig a thug, ó bunaíodh í, níos mó cothroime agus trédhearcachta isteach sa chóras smachtbhannaí in aghaidh Da’esh agus al-Qaeda.

Cuireann an Chomhairle i bhfios go láidir go mbíonn tairbhí ann go gach páirtí nuair a dhéantar comhordú le gníomhaithe idirnáisiúnta eile i réimse na n-ainmniúchán do smachtbhannaí, lena n-áirítear le Comhairle Slándála na Náisiún Aontaithe agus le tríú tíortha. Thairis sin, molann sí go ndéanfaí tuilleadh idirphlé agus iarrachtaí níos fearr chun tuiscint mhaith ar cheanglais shonracha dhlí agus nós imeachta an Aontais a áirithiú, agus chun ionstraimiú polaitiúil na smachtbhannaí frithsceimhlitheoireachta a chosc.
Fógra atá le tabhairt ar aird na ndaoine nádúrtha nó dlítheanacha, na n-eintiteas nó na gcomhlachtaí atá faoi réir na mbeart sriantach dá bhforáiltear i gCinneadh 2014/145/CBES ón gComhairle, arna leasú le Cinneadh (CBES) 2022/1272 ón gComhairle, agus i Rialachán (AE) Uimh. 269/2014 ón gComhairle arna leasú le Rialachán (AE) 2022/1273 ón gComhairle a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

(2022/C 281 I/06)

Tugtar an fhaisnéis seo a leanas ar aird na ndaoine nádúrtha nó dlítheanacha, na n-eintiteas nó na gcomhlachtaí a luaitear san Iarscríbhinn a ghabhann le Cinneadh 2014/145/CBES ón gComhairle (1), arna leasú le Cinneadh (CBES) 2022/1272 ón gComhairle (2), agus in Iarscríbhinn I a ghabhann le Rialachán (AE) Uimh. 269/2014 ón gComhairle (3), arna leasú le Rialachán (AE) 2022/1273 ón gComhairle (4) a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin.

Ceanglaítear le hAirteagal 9(2) de Rialachán (AE) Uimh. 269/2014 nach mór do na daoine nádúrtha nó dlítheanacha, na heintitis nó na comhlachtaí sin tuairisc a thabhairt, roimh 2 Meán Fómhair 2022, faoi na cistí nó na hacmhainní eacnamaíocha laistigh de dhlínse Ballstáit ar leo iad nó atá faoina n-úinéireacht, ina seilbh nó faoina rialú, chuig údarás inniúil an Bhallstáit ina bhfuil na cistí nó na hacmhainní eacnamaíocha sin suite. Ní mór dóibh oibriú i gcomhar leis an údarás inniúil maidir le fíorú na faisnéise sin. Aon mhainneachtain na hoibleagáidí sin a urramú, measfar gurb éard atá inti, imchéimniú na mbeart maidir le reo sócmhainní agus acmhainní eacnamaíocha.

Ní mór an fhaisnéis atá le tuairisciú a sheoladh chuig údarás inniúil an Bhallstáit ábhartha, trína shuíomh gréasáin mar a shonraítear in Iarscríbhinn II a ghabhann le Rialachán (AE) Uimh. 269/2014 (5).

Ní bheidh feidhm go dtí an 1 Eanáir 2023 ag an oibleagáid tuairiscithe faoi Airteagal 9(2) de Rialachán (AE) Uimh. 269/2014 a mhéid a bhaineann le cistí nó acmhainní eacnamaíocha atá lonnaithe i mBallstát a raibh oibleagáid tuairiscithe dá samhail leagtha síos aige faoin dlí náisiúnta roimh an 21 Iúil 2022.

(1) IO L 78, 17.3.2014, lch. 16.

(2) IO L 193, 21.7.2022, lch. 219.

(3) IO L 78, 17.3.2014, lch. 6.

(4) IO L 194, 21.7.2022, lch. 1.

(5) An leagan comhdhlúite is déanaí ar fáil ag https://eur-lex.europa.eu/legal-content/EN/TXT/?uri=CELEX%3A02014R0269-20220604&qid=1658251857077
Fógra le haghaidh na n-ábhar sonraí a mbeidh feidhm ina leith ag na bearta sriantacha dá bhforáiltear i gCinneadh 2014/145/CBES ón gComhairle agus Rialachán (AE) Uimh. 269/2014 ón gComhairle a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

(2022/C 281 I/02)

Dírítear aird na n-ábhar sonraí ar an bhfaisnéis seo a leanas, i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is iad is bunús dlí don oibríocht phróiseála seo Cinneadh 2014/145/CBES (2) ón gComhairle, arna leasú le Cinneadh (CBES) 2022/1276 (3) ón gComhairle, agus Rialachán (AE) Uimh. 269/2014 (4) ón gComhairle, arna chur chun feidhme ag Rialachán Cur Chun Feidhme (AE) 2022/1274 (5) ón gComhairle.

Is í Comhairle an Aontais Eorpaigh, dá ndéanann Stiúrthóireacht an Chaidrimh Sheachtraigh d’Ardrúnaíocht na Comhairle (an Ardrúnaíocht) ionadaíocht, rialaitheoir na hoibríochta próiseála seo, agus is féidir dul i dteagmháil leis an roinn sin ag:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

rphost: sanctions@consilium.europa.eu

Is féidir dul i dteagmháil le hOifigeach Cosanta Sonraí na hArdrúnaíochta ag:

An tOifigeach Cosanta Sonraí

data.protection@consilium.europa.eu

Is é cuspóir na hoibríochta próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh 2014/145/CBES, arna leasú le Cinneadh (CBES) 2022/1276, agus le Rialachán (AE) Uimh. 269/2014, arna chur chun feidhme le Rialachán Cur Chun Feidhme (AE) 2022/1274

Is daoine nádúrtha a chomhlíonann na critéir maidir le liostú arna leagan síos i gCinneadh 2014/145/CBES agus i Rialachán (AE) Uimh. 269/2014 iad na hábhair sonraí.

Áirítear ar na sonraí pearsanta arna mbailiú na sonraí is gá chun an duine lena mbaineann a shainaithint i gceart, an ráiteas ar chúiseanna agus aon sonraí eile a bhaineann leis.

Is ceadmhach pé sonraí pearsanta a bhaileofar a chomhroinnt, mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar d’aon srianta dá bhforáiltear de bhun Airteagal 25 de Rialachán (AE) Uimh. 2018/1725, déanfar feidhmiú chearta na n-ábhar sonraí, amhail an ceart chun rochtana, chomh maith leis na cearta chun ceartúcháin nó chun agóid a dhéanamh, a fhreagairt i gcomhréir le Rialachán (AE) Uimh. 2018/1725.

Coimeádfar sonraí pearsanta ar feadh 5 bliana ón uair a bhaintear an t-ábhar sonraí de liosta na ndaoine atá faoi réir na mbeart sriantach nó ón uair a théann bailíocht an bhirt in éag, nó ar feadh ré na n-imeachtaí cúirte i gcás tús a bheith curtha leo.

Gan dochar d’aon leigheas breithiúnach, riaracháin nó neamhbhreithiúnach, féadfaidh na hábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) 2018/1725 (edps@edps.europa.eu).

(1) IO L 295, 21.11.2018, lch. 39.

(2) IO L 78, 17.3.2014, lch. 16.

(3) IO L 194, 21.7.2022, lch. 11

(4) IO L 78, 17.3.2014, lch. 6.

(5) IO L 194, 21.7.2022, lch. 5
Fógra atá le cur faoi bhráid na n-ábhar sonraí sin a bhfuil feidhm maidir leo ag na bearta sriantacha dá bhforáiltear i gCinneadh 2013/255/CBES ón gComhairle agus Rialachán (AE) 36/2012 ón gComhairle maidir le bearta sriantacha i bhfianaise na staide sa tSiria

(2022/C 281 I/04)

Cuirtear an fhaisnéis seo a leanas faoi bhráid na n-ábhar sonraí, i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is é is bunús dlí don oibríocht phróiseála sin Cinneadh 2013/255/CBES ón gComhairle (2), arna chur chun feidhme le Cinneadh Cur Chun Feidhme (CBES) 2022/1277 ón gComhairle (3), agus Rialachán (AE) Uimh. 36/2012 ón gComhairle (4), arna chur chun feidhme le Rialachán Cur Chun Feidhme (AE) 2022/1275 ón gComhairle (5).

Is í Comhairle an Aontais Eorpaigh – agus an Ard-Stiúrthóireacht um Ghnóthaí Eachtracha in Ardrúnaíocht na Comhairle ag gníomhú ar a son – rialaitheoir na hoibríochta próiseála sin, agus is féidir dul i dteagmháil léi ag:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 B-1048 Bruxelles/Brussel BELGIQUE/BELGIË

R-phost: sanctions@consilium.europa.eu

Is é cuspóir na hoibríochta próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh 2013/255/CBES, arna chur chun feidhme le Cinneadh Cur Chun Feidhme (CBES) 2022/1277, agus Rialachán (AE) Uimh. 36/201, arna chur chun feidhme le Rialachán Cur Chun Feidhme (AE) 2022/1275.

Is daoine nádúrtha iad na hábhair sonraí sin a chomhlíonann na critéir maidir le liostú arna leagan síos i gCinneadh 2013/255/CBES agus i Rialachán (AE) Uimh. 36/2012.

Áirítear ar na sonraí pearsanta arna mbailiú na sonraí is gá chun an duine lena mbaineann a shainaithint i gceart, an ráiteas ar chúiseanna agus aon sonraí eile a bhaineann leis.

Is ceadmhach pé sonraí pearsanta a bhaileofar a roinnt, mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar d’aon srianta dá bhforáiltear de bhun Airteagal 25 de Rialachán (AE) Uimh. 2018/1725, déanfar feidhmiú chearta na n-ábhar sonraí, amhail an ceart chun rochtana, chomh maith leis na cearta chun ceartúcháin nó chun agóid a dhéanamh, a fhreagairt i gcomhréir le Rialachán (AE) Uimh. 2018/1725.

Coimeádfar sonraí pearsanta ar feadh 5 bliana ón uair a bhaintear an t-ábhar sonraí de liosta na ndaoine atá faoi réir na mbeart sriantach nó ón uair a théann bailíocht an bhirt in éag, nó ar feadh ré na n-imeachtaí cúirte i gcás tús a bheith curtha leo.

Gan dochar d’aon leigheas breithiúnach, riaracháin nó neamhbhreithiúnach, féadfaidh ábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) 2018/1725.

(1) IO L 295, 21.11.2018, lch. 39.

(2) IO L 147, 1.6.2013, lch. 14.

(3) IO L 194, 21.7.2022, lch. 15.

(4) IO L 16, 19.1.2012, lch. 1.

(5) IO L 194, 21.7.2022, lch. 8.
Fógra le haghaidh na ndaoine atá faoi réir na mbeart sriantach dá bhforáiltear i gCinneadh 2014/145/CBES ón gComhairle, arna leasú le Cinneadh (CBES) 2022/1276 ón gComhairle, agus i Rialachán (AE) Uimh. 269/2014 ón gComhairle arna chur chun feidhme le Rialachán Cur Chun Feidhme (AE) 2022/1274 ón gComhairle a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

(2022/C 281 I/01)

Dírítear aird na ndaoine a luaitear san Iarscríbhinn a ghabhann le Cinneadh 2014/145/CBES ón gComhairle (1), arna leasú le Cinneadh (CBES) 2022/1276 ón gComhairle (2), agus in Iarscríbhinn I a ghabhann le Rialachán (AE) Uimh. 269/2014 ón gComhairle (3), arna chur chun feidhme le Rialachán Cur Chun Feidhme (AE) 2022/1274 ón gComhairle (4) a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin, ar an bhfaisnéis seo a leanas.

Tá cinneadh déanta ag Comhairle an Aontais Eorpaigh gur cheart na daoine sin a chur le liosta na ndaoine, na n-eintiteas agus na gcomhlachtaí atá faoi réir bearta sriantacha dá bhforáiltear i gCinneadh 2014/145/CBES agus Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin. Tugtar na forais leis na daoine sin a ainmniú sna hiontrálacha ábhartha sna hiarscríbhinní sin.

Tugtar ar aird na ndaoine lena mbaineann gur féidir iarratas a dhéanamh chuig údaráis inniúla an Bhallstáit ábhartha nó na mBallstát ábhartha mar a léirítear sna suíomhanna gréasáin a liostaítear in Iarscríbhinn II a ghabhann le Rialachán (AE) Uimh. 269/2014, chun údarú a fháil le cistí reoite a úsáid chun freastal ar riachtanais bhunúsacha nó chun íocaíochtaí sonracha a dhéanamh (cf. Airteagal 4 den Rialachán).

Féadfaidh na daoine lena mbaineann iarraidh ar athbhreithniú an chinnidh iad a áireamh ar an liosta thuasluaite, mar aon le doiciméadacht tacaíochta, a chur faoi bhráid na Comhairle, ag an seoladh seo a leanas roimh an 2 Samhain 2022:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË rphost: sanctions@consilium.europa.eu

Tugtar ar aird na ndaoine lena mbaineann freisin gur féidir an cinneadh ón gComhairle a chonspóid os comhair Chúirt Ghinearálta an Aontais Eorpaigh, i gcomhréir leis na coinníollacha a leagtar síos sa dara mír d’Airteagal 275, agus sa cheathrú agus sa séú mír d’Airteagal 263, den Chonradh ar Fheidhmiú an Aontais Eorpaigh.

(1) IO L 78, 17.3.2014, lch. 16.

(2) IO L 194, 21.7.2022, lch. 11.

(3) IO L 78, 17.3.2014, lch. 6.

(4) IO L 194, 21.7.2022, lch. 5.
Fógra le haghaidh daoine agus eintitis ar leith atá faoi réir na mbeart sriantach dá bhforáiltear i gCinneadh 2010/413/CBES ón gComhairle agus i Rialachán (AE) 267/2012 maidir le bearta sriantacha i gcoinne na hIaráine

(2022/C 192/05)

Dírítear an fhaisnéis seo a leanas ar Kamran DANESHJO (uimh. 27), ar duine é atá liostaithe i gCuid I d’Iarscríbhinn II a ghabhann le Cinneadh 2010/413/CBES ón gComhairle (1) agus i gCuid I d’Iarscríbhinn IX a ghabhann le Rialachán (AE) Uimh. 267/2012 ón gComhairle (2) maidir le bearta sriantacha i gcoinne na hIaráine.

Dírítear an fhaisnéis seo a leanas ar an mBriogáidire-Ghinearál Javad DARVISH-VAND, IRGC (uimh. 1), an Seachaimiréal Ali FADAVI (uimh. 2), Parviz FATAH (uimh. 3), an Briogáidire-Ghinearál Seyyed Mahdi FARAHI, IRGC (uimh. 4), an Briogáidire-Ghinearál Mostafa Mohammad NAJJAR, IRGC (uimh. 7), Rostam QASEMI (uimh. 10), an Briogáidire-Ghinearál Ali SHAMSHIRI, IRGC (uimh. 12), an Briogáidire-Ghinearál Ahmad VAHIDI, IRGC (uimh. 13), Ali Ashraf NOURI (uimh. 17) agus Hojatoleslam Ali SAIDI (uimh. 18) freisin, ar daoine iad atá liostaithe i gCuid II d’Iarscríbhinn II a ghabhann le Cinneadh 2010/4113/CBES ón agus i gCuid II d’Iarscríbhinn IX a ghabhann le Rialachán (AE) Uimh. 267/2021 ón maidir leis na bearta sriantacha i gcoinne na hIaráine.

Tá sé ar intinn ag an gComhairle na bearta sriantacha i gcoinne na ndaoine agus na n-eintiteas thuasluaite a choinneáil bunaithe ar ráitis nua ar chúiseanna. Cuirtear in iúl leis seo do na daoine agus do na heintitis lena mbaineann go bhféadfaidh siad an ráiteas ar chúiseanna lena n-ainmniú atá beartaithe a fháil, ach iarraidh a chur faoi bhráid na Comhairle, faoin 18 Bealtaine 2022, chuig an seoladh seo a leanas:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

(1) IO L 195, 27.7.2010, lch. 39.

(2) IO L 88, 24.3.2012, lch. 1.
Fógra le haghaidh na n-ábhar sonraí a bhfuil feidhm ina leith ag na bearta sriantacha dá bhforáiltear i gCinneadh (CBES) 2019/797 ón gComhairle agus i Rialachán (AE) 2019/796 ón gComhairle a bhaineann le bearta sriantacha i gcoinne cibirionsaithe lena mbagraítear ar an Aontas nó a ar a Bhallstáit

(2022/C 199/06)

Tugtar an fhaisnéis seo a leanas ar aird na n-ábhar sonraí, i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is é is bunús dlí don oibríocht phróiseála sin Cinneadh (CBES) 2019/797 ón gComhairle (2), arna leasú le Cinneadh (CBES) 2022/754 ón gComhairle (3), agus i Rialachán (AE) 2019/796 ón gComhairle (4), a bhaineann le bearta sriantacha i gcoinne cibirionsaithe lena mbagraítear ar an Aontas nó a ar a Bhallstáit.

Is í Comhairle an Aontais Eorpaigh – agus Ard-Stiúrthóir RELEX (Gnóthaí Eachtracha) in Ardrúnaíocht na Comhairle ag gníomhú ar a son – rialaitheoir na hoibríochta próiseála sin; agus is é RELEX.1 an roinn ar a bhfuil cúram na hoibríochta próiseála, roinn ar féidir dul i dteagmháil léi ag:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Is féidir dul i dteagmháil le hOifigeach Cosanta Sonraí na hArdrúnaíochta ag:

An tOifigeach Cosanta Sonraí

data.protection@consilium.europa.eu

Is é cuspóir na hoibríochta próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh (CBES) 2019/797, arna leasú le Cinneadh (CBES) 2022/754, agus i Rialachán (AE) 2019/796.

Is daoine nádúrtha iad na hábhair sonraí sin a chomhlíonann na critéir maidir le liostú arna leagan síos i gCinneadh (CBES) 2019/797 agus i Rialachán (AE) 2019/796.

Áirítear ar na sonraí pearsanta arna mbailiú na sonraí is gá chun an duine lena mbaineann a shainaithint i gceart, an ráiteas ar chúiseanna agus aon sonraí eile a bhaineann leis.

Féadfar pé sonraí pearsanta a bhaileofar a chomhroinnt, de réir mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar do shrianta dá bhforáiltear de bhun Airteagal 25 de Rialachán (AE) 2018/1725, déanfar feidhmiú chearta na n-ábhar sonraí, amhail an ceart chun rochtana, chomh maith leis na cearta chun ceartúcháin nó chun agóid a dhéanamh, a fhreagairt i gcomhréir le Rialachán (AE) 2018/1725.

Coimeádfar sonraí pearsanta ar feadh 5 bliana ón uair a bhaintear an t-ábhar sonraí de liosta na ndaoine atá faoi réir an reo sócmhainní nó ón uair a théann bailíocht an bhirt in éag, nó ar feadh ré na n-imeachtaí cúirte i gcás tús a bheith curtha leo.

Gan dochar d’aon leigheas breithiúnach, riaracháin nó neamhbhreithiúnach, féadfaidh na hábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) 2018/1725 (edps@edps.europa.eu).

(1) IO L 295, 21.11.2018, lch. 39.

(2) IO L 129 I, 17.5.2019, lch. 13.

(3) IO L 138, 17.5.2022, lch. 16

(4) IO L 129 I, 17.05.2019, lch. 1.
Fógra le haghaidh an duine atá faoi réir na mbeart sriantach dá bhforáiltear i gCinneadh (CBES) 2015/740 ón gComhairle, arna gcur chun feidhme le Cinneadh Cur Chun Feidhme (CBES) 2022/755 ón gComhairle, agus i Rialachán (AE) 2015/735 ón gComhairle, arna chur chun feidhme le Rialachán Cur Chun Feidhme (AE) 2022/748 ón gComhairle a bhaineann le bearta sriantacha i bhfianaise na staide sa tSúdáin Theas

(2022/C 199/03)

Tá an fhaisnéis seo a leanas le haghaidh an duine a luaitear in Iarscríbhinn II a ghabhann le Cinneadh (CBES) 2015/740 ón gComhairle (1), arna chur chun feidhme le Cinneadh Cur Chun Feidhme (CBES) 2022/755 ón gComhairle (2), agus in Iarscríbhinn II a ghabhann le Rialachán (AE) 2015/735 ón gComhairle (3), arna chur chun feidhme le Rialachán Cur Chun Feidhme (AE) 2022/748 ón gComhairle (4) a bhaineann le bearta sriantacha i bhfianaise na staide sa tSúdáin Theas.

Tar éis di athbhreithniú a dhéanamh ar liosta na ndaoine arna n-ainmniú sna hiarscríbhinní thuasluaite, chinn Comhairle an Aontais Eorpaigh, gur cheart go leanfadh na bearta sriantacha dá bhforáiltear i gCinneadh (CBES) 2015/740 agus i Rialachán (AE) 2015/735 d’fheidhm a bheith acu maidir leis an duine sin.

Tarraingítear aire an duine lena mbaineann ar an bhféidearthacht iarratas a dhéanamh chuig údaráis inniúla an Bhallstáit nó na mBallstát ábhartha, mar a léirítear ar na suíomhanna gréasáin a liostaítear in Iarscríbhinn III a ghabhann le Rialachán (AE) Uimh. 2015/735, chun údarú a fháil cistí reoite a úsáid chun freastal ar riachtanais bhunúsacha nó chun íocaíochtaí sonracha a dhéanamh (cf. Airteagal 6 den Rialachán).

Faoin 30 Samhain 2022, féadfaidh an duine lena mbaineann iarraidh a chur faoi bhráid na Comhairle, a mbeidh doiciméadacht tacaíochta ag gabháil leis, gur cheart breathnú arís ar an gcinneadh an duine sin a chur ar na liostaí thuasluaite, chuig an seoladh seo a leanas:

Comhairle an Aontais Eorpaigh General Secretariat RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

rphost: sanctions@consilium.europa.eu

(1) IO L 117, 8.5.2015, lch. 52.

(2) IO L 138, 17.5.2022, lch. 17.

(3) IO L 117, 8.5.2015, lch. 13.

(4) IO L 138, 17.5.2022, lch. 1.